CELEX: 62016CN0442
Language: da
Date: 2016-08-08 00:00:00
Title: Sag C-442/16: Anmodning om præjudiciel afgørelse indgivet af Court of Appeal (Irland) den 8. august 2016 — Florea Gusa mod Minister for Social Protection og Attorney General

17.10.2016   
            
            
               DA
            
            
               Den Europæiske Unions Tidende
            
            
               C 383/6
            
         Anmodning om præjudiciel afgørelse indgivet af Court of Appeal (Irland) den 8. august 2016 — Florea Gusa mod Minister for Social Protection og Attorney General
   (Sag C-442/16)
   (2016/C 383/07)
   Processprog: engelsk
   
      Den forelæggende ret
   
   Court of Appeal
   
      Parter i hovedsagen
   
   
      Sagsøger: Florea Gusa
   
      Sagsøgte: Minister for Social Protection og Attorney General
   
      Præjudicielle spørgsmål
   
   
               1)
            
            
               Bevarer en unionsborger, som 1) er statsborger i en anden medlemsstat, 2) lovligt har opholdt sig i og arbejdet som selvstændig erhvervsdrivende i en værtsmedlemsstat i omkring fire år, 3) er ophørt med at arbejde eller med sin erhvervsaktivitet som følge af mangel på arbejde og 4) har tilmeldt sig arbejdsformidlingen som arbejdssøgende, sin status som selvstændig erhvervsdrivende i henhold til artikel 7, stk. 1, litra a), i direktiv 2004/38/EF (1) enten i medfør af direktivets artikel 7, stk. 3, litra b), eller på anden måde?
            
         
               2)
            
            
               Hvis ikke, bevarer han da sin ret til ophold i værtsmedlemsstaten uden at han opfylder kriterierne i artikel 7, stk. 1, litra b) eller c), i direktiv 2004/38/EF, eller er han kun beskyttet mod udsendelse i henhold til artikel 14, stk. 4, litra b), i direktiv 2004/38/EF?
            
         
               3)
            
            
               Hvis ikke, er et afslag på ydelse til arbejdssøgende (som er en særlig, ikke-bidragspligtig kontantydelse i henhold til artikel 70 i forordning nr. 883/2004/EF (2)) i forhold til en sådan person, fordi vedkommende ikke har kunnet dokumentere en ret til at opholde sig i værtsmedlemsstaten, forenelig med EU-retten, og navnlig artikel 4 i forordning nr. 883/2004/EF?
            
         
      (1)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT 2004 L 158, s. 77).
   
      (2)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT 2004 L 166, s. 1).